Diari Oficial de la Generalitat Valenciana


Sumari del DOGV 5449, del 13-02-2007 (2007/1817)

ORDE de 29 desembre de 2006 del conseller de Justícia, Interior i Administracions Públiques, per la qual es compleix la resolució judicial dictada el 6 de novembre de 2006, en l'incident d'execució de la Sentència número 815/04, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/1817


Data del document
:   29-12-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * concurs administratiu
    * recurs administratiu

Mitjançant una Orde de 5 desembre de 2005, del conseller de Justícia, Interior i Administracions Públiques, es nomenen funcionaris de carrera el Sr. Joaquín Cervera Muedra, la Sra. Matilde Giménez Chicharro, el Sr. Manuel Peñarrocha López i el Sr. Emilio Terrado Vicente, en execució de la Sentència número 815/2004 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.  
L'esmentada Resolució Administrativa, de 5 de desembre de 2005, declara els efectes del nomenament del dia següent de la publicació de l'Orde en el DOGV, és a dir, el 10 de desembre de 2005.  
Mitjançant Interlocutòria de 6 de novembre de 2006, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, s'estima l'incident d'execució de la Sentència plantejat pels recurrents Sr. Joaquín Cervera Muedra i altres contra l'Orde de 5 de desembre de 2005, del conseller de Justícia, Interior i Administracions Públiques en execució de la Sentència 815/04 de l'esmentat Tribunal Superior de Justícia.  
En la resolució judicial, Interlocutòria de 6 de novembre de 2006, s'acorda: "1) estimar la pretensió deduïda pels actors en el present incident d'execució, i 2) declarar que la íntegra execució de la Sentència dictada en les presents interlocutòries implica el reconeixement d'efectes administratius i econòmics al nomenament com a funcionaris de carrera dels actors des de l'1 d'abril de 2003".  
Per tant, i en exercici de les competències atribuïdes en l'article 27 de la Llei de la Funció Pública Valenciana, de conformitat amb els articles 17 i 18 de la Llei Orgànica del Poder Judicial i l'article 118 de la Constitució Espanyola, ordene:  
Primer  
Els efectes administratius i econòmics del nomenament com a funcionaris de carrera del grup A, de l'administració del Govern Valencià, del sector administració general del Sr. Joaquín Cervera Muedra, la Sra. Matilde Giménez Chicharro, el Sr. Manuel Peñarrocha López i el Sr. Emilio Terrado Vicente, seran des de l'1 d'abril de 2003.  
Segon  
Els esmentats efectes s'acorden en compliment de la resolució judicial, de 6 de novembre de 2006, per la qual s'estima l'incident d'execució de la Sentència plantejada pels recurrents, el Sr. Joaquín Cervera Muedra i altres, contra l'Orde de 5 de desembre de 2005, del conseller de Justícia, Interior i Administracions Públiques, en execució de la Sentència 815/04 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, dictada en el Recurs número 1326/2002.  
València, 29 de desembre de 2006.- El conseller de Justícia, Interior i Administracions Públiques: Miguel Peralta Viñes.